Nafarroako Parlamentuko Mahaiak, 2022ko urtarrilaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Suárez Benito jaunak aurkeztutako galdera, iragan irailaren 7an Espainiako Gobernuko Lurralde Politikako ministroarekin egindako bilerari buruzko informaziorik ekitaldi publikoen informazio-agendan ez emateari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko urtarrilaren 24an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen José Suárez Benito jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakariak Osoko Bilkuran ahoz erantzun dezan:

Nafarroako Gobernuaren ekitaldi publikoen informazio-agendan zergatik ez zen iragarri iragan irailaren 7an Espainiako Gobernuko Lurralde Politikako ministro Isabel Rodríguezekin egindako bilera?

Iruñean, 2022ko urtarrilaren 20an

Foru parlamentaria: José Suárez Benito